Benidorm er öllum sóldýrkendum vel kunn , enda einn vinsælasti áfangastaður sóldýrkandi Evrópubúa . Benidorm sameinar fjörugt strandlíf og víðfrægt næturlíf og þangað flykkist fólk til að njóta tilverunnar , hvílast og skemmta sér . Á aðra hönd má finna Miðjarðarhafið með sínar sólhvítu sandstrendur , á hina rís fjallahringur sem lumar á yndislegum litlum þorpum og óviðjafnanlegum ævintýrum . Hvítar strendur með fagurbláu hafinu á sólríkum sumardögum eiga engan sinn líka . Fjallgarðurinn fyrir ofan ströndina gerir það að verkum að sjaldan rignir . Því er á fáum stöðum á Spáni jafn sólríkt . Auðvelt er að ferðast í kringum Benidorm en þar er að finna fallegar sveitir og héruð umvafin einstakri náttúrufegurð . Á Benidorm er hægt að sameina óendanlega fjörugt strandlíf og óviðjafnanlegt næturlíf – þangað flykkist fólk til að njóta tilverunnar , hvílast og skemmta sér . Í borginni Benedorm má finna hinn töfrandi skemmtigarð Terra Mitica sem er fjörugur fjölskyldu - og skemmtigarður . Í garðinum er að finna fjöldan allan af leiktækjum og glæsilegum veitingastöðum . Fyrir þá hugrökku er þar einnig stórkostlegasti rússíbani Spánar . Aqualandia er fallegur og tilkomumikill vatnsskemmtigarður fyrir alla fjölskylduna og Mundomar er sædýragarður með höfrunga - og sæljónasýningum .